Da åbningskampen finder sted på Aalborg Stadion, den 11. juni mellem Danmark og Schweiz, hvor pokalen skal slutte sin rejse, er Aalborg sidste by, der får lov til at stille pokalen til offentlig beundring og skue. Fra tirsdag den 7. juni til og med lørdag den 11. juni vil man kunne se udstillingen med pokalen på det officielle salgssted for EM for U 21-landshold i Aalborg, AaB-shoppen i Friis. Skulle man have lyst, kan man tage kameraet med og få foreviget sig sammen med pokalen.

Referat:
Op til EM for U 21-landshold, der spilles i Aalborg, Aarhus, Herning og Viborg fra den 11. til den 25. juni, har EM-pokalen været på turné mellem de fire byer. Sidste stop på turen bliver Aalborg, hvor man ved selvsyn kan kigge på trofæet.